
Татарстан Республикасы Рәисе Рөстәм Миңнеханов РФ Фән һәм югары белем министрлыгының Фәнни һәм фәнни-педагогик хезмәткәрләрне аттестацияләү департаменты директоры Сергей Пахомов белән очрашты. Очрашу ТР Хөкүмәте Йортында узды.

Очрашуда фәнни һәм фәнни-педагогик кадрлар әзерләү һәм аттестацияләү өлкәсендә хезмәттәшлек мәсьәләләре турында фикер алыштылар.

Казанга визиты кысаларында Сергей Пахомов дәүләт фәнни аттестация системасын үстерүгә багышланган фәнни-гамәли семинарда катнашачак. Семинар Казан дәүләт мәдәният институты базасында узачак.
Рөстәм Миңнеханов Россия Фән һәм югары белем министрлыгының Фәнни һәм фәнни-педагогик хезмәткәрләрне аттестацияләү департаменты директоры белән очрашты